**Ministru kabineta noteikumu projekta “Grozījumi Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” (turpmāk – MK noteikumu projekts) paredz noteikt atbalsta pieejamību visiem nodokļu maksātājiem, kuru saimnieciskā darbība ierobežota Covid-19 krīzes ietekmē.MK Noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts izstrādāts saskaņā ar Covid-19 infekcijas izplatības seku pārvarēšanas 2. pantu un 15. panta trešo daļu, lai sniegtu atbalstu Covid-19 krīzes skartam uzņēmumam apgrozāmo līdzekļu plūsmas krituma kompensēšanai, lai pārvarētu Covid-19 krīzes otro izplatīšanās vilni (Ministru prezidenta paziņojums 2020.gada 6.novembrī) un tādējādi turpināt aktivitātes, kas vērstas uz Latvijas tautsaimniecības ilgtspējīgu attīstību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valstī 2020.gada 6.novembrī atkārtoti izsludināta ārkārtējā situācija un ir noteikti dažāda veida ierobežojumi, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot īpašus pasākumus un atbalsta mehānismus Covid-19 krīzes pārvarēšanai. Ministru kabinetā 2020.gada 10.novembrī tika apstiprināti noteikumi Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – MK Noteikumi Nr.676), nosakot kritērijus, pieprasīšanas un piešķiršanas kārtību, ko piemēro krīzes skartajiem nodokļu maksātājiem granta veidā apgrozāmo līdzekļu plūsmas kompensācijai, ierobežojot atbalsta saņēmēju loku ar definētajām nozarēm. Attiecīgi MK Noteikumi Nr.676 tika izstrādāti saskaņā ar valsts atbalsta normām.Ministru kabinetā 2020.gada 10.novembrī tika apstiprināti noteikumi Nr.725, kas atcēla nozaru ierobežojumu saņemt atbalstu Covid-19 krīzes skartajiem uzņēmējiem.2020.gada 3.decembrī Krīzes vadības grupas uzņēmējdarbības veicināšanai ietvaros tika turpinātas konsultācijas ar uzņēmēju pārstāvošajām organizācijām par atbalsta programmas nosacījumiem, tika secināts, ka šobrīd atbalsts ir specifiski nosakāms tikai Covid-19 skartajiem uzņēmumiem, izslēdzot sezonalitātes specifiku. Līdz ar to nolemts, ka MK Noteikumos Nr.676 ir veicami grozījumi, nosakot papildus kritēriju atbalsta saņēmējam – atbalstu varēs saņemt tāds uzņēmums, kuram ne tikai atbalsta perioda mēnesī (2020. gada novembrī vai decembrī) apgrozījums ir krities vismaz par 20 %, salīdzinot ar vidējo apgrozījumu 2020. gada augustā, septembrī un oktobrī kopā, bet arī atbalsta perioda noteiktā mēnesī (2020.gada novembrī vai decembrī) ir apgrozījuma kritums vismaz par 30 %, salīdzinot ar apgrozījumu 2019. gada attiecīgajā mēnesī (2019.gada novembrī vai decembrī). Abi kritēriji ir skatāmi kopā.Savukārt uz uzņēmumiem, kas reģistrēti Valsts ieņēmumu dienestā kā nodokļu maksātājs pēc 2020.gada 1.janvāra – tiks vērtēts tikai kritērijs par apgrozījuma kritumu 2020.gadā, t.i., vai atbalsta perioda mēnesī (2020. gada novembrī vai decembrī) apgrozījums ir krities vismaz par 20 %, salīdzinot ar vidējo apgrozījumu 2020. gada augustā, septembrī un oktobrī kopā.Tādējādi Atbalsta sniedzējam – būs iespēja pārliecināties, ka uzņēmums ir saskāries ar apgrūtinātu apgrozāmo līdzekļu plūsmu pirms Covid-19 krīzes izplatības 2020.gadā.Papildus MK Noteikumu projekts precizēts attiecībā uz sīkajiem (mikro) vai mazajiem saimnieciskās darbības veicējiem un to grūtībās nonākuša statusa vērtēšanu, ņemot vērā Finanšu ministrijas 2020.gada 8.decembra vēstulē Nr. 12/A-7/6501 sniegto skaidrojumu, ka, sasakaņā ar 2020.gada 7.decembra komunikāciju ar Eiropas Komisiju komercdarbības atbalsta pasākuma Nr.SA.59592 - “Aid to companies affected by the Covid-19 crisis to ensure the flow of working capital” notifikācijas ietvaros, MK Noteikumu Nr. 676 17.punkts ir precizējams, nodrošinot, ka tā redakcijā ir nepārprotami norādīts, ka attiecībā uz sīkajiem (mikro) vai mazajiem saimnieciskās darbības veicējiem ir jāpārliecinās, kas 2019.gada 31.decembrī ir uzskatāmi par grūtībās nonākušiem  atbilstoši Komisijas regulas Nr. 651/2014 2.panta 18.punktam, ar nosacījumu, ka uz atbalsta piešķiršanas brīdi tiem nav ierosināts tiesiskās aizsardzības process, netiek īstenots tiesiskās aizsardzības process vai nav pasludināts maksātnespējas process, nav uzsākta bankrota procedūra, nav piemērota sanācija vai mierizlīgums vai to saimnieciskā darbība nav izbeigta un tie nav saņēmuši glābšanas vai pārstrukturēšanās atbalstu.Ekonomikas ministrija 2020.gada 17.novembrī iesniedza Eiropas Komisijā paziņojumu par MK Noteikumiem Nr.676, izmantojot Eiropas Komisijas pārziņā esošo elektroniskās paziņošanas sistēmu – SANI 2. Lietai piešķirts Nr. SA.59592. Eiropas Komisija 2020.gada 3.decembrī tika informēta veiktajiem grozījumiem MK Noteikumos Nr.676, kas pieņemti Ministru kabinetā 2020.gada 1.decembrī, un plānotajām izmaiņām, kas ietvertas šajā MK noteikumu projektā.Valsts ieņēmumu dienests (turpmāk – VID) atbalsta izmaksu veiks, kad Eiropas Komisija būs pieņēmusi lēmumu par šo noteikumu atbalsta saderību ar Eiropas Savienības iekšējo tirgu, sākot izmaksas 2020.gada nogalē, pēc Eiropas Komisijas lēmuma saņemšanas. Lai nodrošinātu izmaksu uzņēmumam apgrozāmo līdzekļu plūsmas krituma kompensēšanai, paredzēts finansējumu novirzīt no VID līdzekļiem neparedzētiem gadījumiem piešķirtā finansējuma 2020.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti nodokļu maksātāji. VID. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertā tiesiskā regulējuma īstenošana tiks nodrošināta VID resora esošo līdzekļu un cilvēkresursu ietvaros. |
| 3. | Administratīvo izmaksu monetārs novērtējums | MK noteikumu projekts šo jomu neskar |
| 4. | Atbilstības izmaksu monetārs novērtējums | MK noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta krīzes vadības grupas uzņēmējdarbības veicināšanai ietvaros apspriežot noteikumu projektu ar nozares uzņēmējiem. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu projekta izpilde tiks nodrošināta Ekonomikas ministrijas, Finanšu ministrijas (normatīvā regulējuma izstrāde) un VID (lēmumu pieņemšana un atbalsta izsniegšana) esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs Jānis Vitenbergs

 Vīza:

Valsts sekretāra p.i.,

Valsts sekretāra vietniece Zaiga Liepiņa